Middelsstore (6,7 - 7,5 millimeter), lange og tynne, ganske flate, blanke, guloransje til svarte bladbiller. Antennene er litt lengre enn hode + pronotum med 11 ledd, ganske tynne. Hodet har et kort horn mellom antennefestene. Pronotum er firkantet, dekkvingene nokså lange og jevnbrede, med 6-8 rader av grove punkter (tallet øker bakover), med tre opphøyde lengderibber. Beina er temmelig korte.